अमृतसर में युवक को पिटवाने का आरोप; सोशल मीडिया पर अमृतपाल के खिलाफ बोला था
Ajnala Police Case Register Varis Punjab De Amritpal Singh | Amritsar Amritpal Beat GurSikh पंजाब के अमृतसर में अजनाला थाना की पुलिस ने वारिस पंजाब दे के मुखी अमृतपाल सिंह, 5 साथियों और 25 अज्ञात लोगों के खिलाफ मामला दर्ज किया है।
पंजाब के अमृतसर में अजनाला थाना की पुलिस ने वारिस पंजाब दे के मुखी अमृतपाल सिंह, 5 साथियों और 25 अज्ञात लोगों के खिलाफ मामला दर्ज किया है। अमृतपाल सिंह ने जहां अमृतधारी युवक को खुद पीटा, वहीं भीड़ को भी उसे पीटने के लिए उकसाया। पुलिस ने पीड़ित के बयानों के आधार पर कार्रवाई शुरू कर दी है।
चमकौर सिंह के बरिंदर सिंह ने कहा कि अमृतपाल के खिलाफ उन्होंने फेसबुक पर कुछ पोस्ट डाली थी। जिसके बाद से ही अमृतपाल का उनके साथ विवाद चल रहा था। बीते दिनों वह टकसाल के सिखों के साथ अमृतसर आए हुए थे। अमृतपाल उनसे बातचीत करना चाहता था। जिसके बाद उन्होंने अमृतसर या अजनाला में आकर बातचीत करने की बात कही थी।
अजनाला से किया बरिंदर को किडनैप
बरिंदर सिंह ने बताया कि रात खाना खाकर वह अभी बाहर निकले ही थे। तभी एक कार उनके पास आकर रुकी। कुछ युवक उतरे और उसे किडनैप कर जंडियाला गुरु के पास किसी मोटर पर ले आए। अमृतपाल वहीं अपने समर्थकों के साथ था। पहले उसने थप्पड़ मारे और फिर बाकियों को मारने के लिए कहा। 2:30 घंटे तक कोई उसे थप्पड़ तो कोई डंडे और मुक्के से मारता रहा।
विरोधियों के खिलाफ बोलने पर छोड़ा 
बरिंदर के अनुसार अमृतपाल बार-बार उसे दीप सिद्धू के भाई मनदीप सिंह, भाई तलवाड़े और बाबा बख्शीश सिंह का नाम लेकर वीडियो बनाने के लिए कह रहा था। जब उसने मना किया तो वे उसे और मारने लगे। 2:30 घंटे बाद जब उसमें क्षमता नहीं बची तो अमृतपाल और उसके साथियों ने उसकी माफी की वीडियो बनाई।
जान से उसे और परिवार को मारने की धमकी
बरिंदर ने आरोप लगाया है कि अमृतपाल ने उसे छोड़ने से पहले धमकियां दी। अमृतपाल ने कहा कि अगर अब उसने कभी उसके खिलाफ कुछ भी कहा तो वह उसे और उसके परिवार को जान से मार देगा।
पुलिस ने बयानों पर कार्रवाई शुरू की
डीएसपी संजीव कुमार ने जानकारी दी कि बरिंदर सिंह के बयानों के आधार पर अमृतपाल सिंह, 5 अन्य साथी और 25 अज्ञात लोगों के खिलाफ मामला दर्ज कर लिया गया है। बरिंदर को अस्पताल में दाखिल करवाया गया है, जहां उसकी हालत में काफी सुधार है।